Media Release

**Η TUS Airways συνδέει την Κύπρο με την Κρήτη!**

**22 Σεπτεμβρίου, 2022**

Η TUS Airways, η κορυφαία και μεγαλύτερη αεροπορική εταιρεία της Κύπρου, θα αρχίσει για πρώτη φορά στην ιστορία της να προσφέρει απευθείας πτήσεις από τη Λάρνακα στο Ηράκλειο Κρήτης. Το δρομολόγιο Λάρνακα - Ηράκλειο ξεκινάει από 16 Δεκεμβρίου, με πτήσεις δύο φορές την εβδομάδα, Δευτέρα και Παρασκευή, και τιμή ναύλου από μόλις €59 για απλή μετάβαση.

Παράλληλα, η αεροπορική εταιρεία θα επεκτείνει περαιτέρω τον αριθμό των πτήσεων μεταξύ Λάρνακας και Τελ Αβίβ με 9 εβδομαδιαίες πτήσεις – η μεγαλύτερη συχνότητα πτήσεων μεταξύ των δύο πόλεων από οποιαδήποτε άλλη αεροπορική εταιρεία. Επιπλέον, θα υπάρξει και δρομολόγιο δύο φορές την εβδομάδα που θα συνδέει την Πάφο με το Τελ Αβίβ.

Με όραμα να γίνει η κορυφαία αεροπορική εταιρεία στην περιοχή της Ανατολικής Μεσογείου, αυτόν τον χειμώνα η TUS Airways θα ξεκινήσει και πτήσεις από το Τελ Αβίβ προς την Ελλάδα, με νέα δρομολόγια προς την Αθήνα στις 14 Δεκεμβρίου 2022 και προς τη Θεσσαλονίκη στις 15 Δεκεμβρίου. Επίσης, η TUS θα συνεχίσει να εκτελεί τo δημοφιλές της δρομολόγιο μεταξύ Τελ Αβίβ και Ντίσελντορφ.

«Μετά από μια επιτυχημένη καλοκαιρινή σεζόν, με ρεκόρ στον αριθμό πτήσεων και έχοντας μεταφέρει πάνω από 200.000 επιβάτες σε όλη την Ευρώπη και τη Μέση Ανατολή, είμαστε στην ευχάριστη θέση να ανακοινώσουμε την έναρξη τριών νέων δρομολογίων προς την Ελλάδα αυτόν τον χειμώνα. Ενόψει της εορταστικής περιόδου του Δεκεμβρίου, η TUS Airways θα προσφέρει νέες πτήσεις που συνδέουν την Κύπρο με την Κρήτη, με στόχο να προσφέρει στους επιβάτες ένα ποιοτικό προϊόν με ελκυστικό πρόγραμμα δρομολογίων και ανταγωνιστικούς ναύλους. Ως η μόνη αεροπορική εταιρεία που δραστηριοποιείται μεταξύ Λάρνακας και Ηρακλείου, στοχεύουμε να υποστηρίξουμε και να αναπτύξουμε τις επιχειρηματικές, οικογενειακές και φοιτητικές μετακινήσεις μεταξύ των δύο νησιών. Ως περήφανοι αντιπρόσωποι της κυπριακής σημαίας, στοχεύουμε να προσφέρουμε μια απρόσκοπτη ταξιδιωτική εμπειρία τόσο για τους Κύπριους όσο και για τους επισκέπτες του νησιού, ενισχύοντας τους τομείς της αερομεταφοράς και του τουρισμού αυτού του όμορφου τόπου» δήλωσε ο Ahmed Aly, Διευθύνων Σύμβουλος της TUS Airways.



Για να εξασφαλίσουν τις καλύτερες τιμές, οι επιβάτες μπορούν να κάνουν κράτηση για τις πτήσεις τους εύκολα και απλά στο *tusairways.com* ή μέσω του τηλεφωνικού κέντρου της TUS Airways (δωρεάν εντός Κύπρου στο 8000 2626 ή από το εξωτερικό στο +357 24200400).

Για περισσότερες πληροφορίες, επισκεφθείτε το *tusairways.com*

**Σχετικά με την TUS Airways**

Η TUS Airways επανεντάχθηκε στην αγορά το 2021 και είναι μια σύγχρονη υβριδική αεροπορική εταιρεία που διαχειρίζεται έναν ταχέως αναπτυσσόμενο στόλο σύγχρονων επιβατικών αεροσκαφών Airbus A320, με το δυναμικό της να μετρά ήδη 5 Airbus A320. Το πρόγραμμά της αναπτύσσεται διαρκώς με ένα επεκτεινόμενο δίκτυο προορισμών που ξεκινά από τη βάση της στο Διεθνές Αεροδρόμιο Λάρνακας και εκτείνεται σε μεγάλες πόλεις της ευρύτερης περιοχής. Η αεροπορική εταιρεία δεσμεύεται να βελτιώσει την εμπειρία των πελατών αναπτύσσοντας τα προϊόντα της, ανακοινώνοντας νέους και συναρπαστικούς προορισμούς και προσφέροντας αληθινή κυπριακή φιλοξενία, ξεκινώντας από τη στιγμή που κάνετε κράτηση.

Η TUS Airways βραβεύτηκε στα φετινά Κυπριακά Βραβεία Τουρισμού στην κατηγορία «Στρατηγική & Καινοτομία» για τη δυναμική της επιστροφή μετά την πανδημία. For more information, visit tusairways.com

Για περισσότερες πληροφορίες, επισκεφθείτε το tusairways.com

**Πληροφορίες για τα ΜΜΕ:**

Κική Χάιδα, TUS Airways, +357 99670257, kiki.haida@tusairways.com